"Există preocupări la nivel internațional privind impozitarea unor companii cum ar fi Airbnb (platforma prin care pot fi închiriate locuințe direct de la proprietari – n.red.) ale căror venituri obținute sunt generate în jurisdicții unde prezența fizică a companiei nu există", a spus Ramona Jurubiță, Deputy Senior Partner, Head of Tax & Legal în cadrul KPMG.  În 2017, multe companii românești au făcut primii pași către automatizarea proceselor aferente funcțiilor financiare  cu ajutorul roboților, iar 2018 va fi anul în care firmele vor folosi din ce în ce mai mult soluții care folosesc inteligența artificială.